jkorsvik/nowiki_second_scrape_merged huggingface dataset:
Kristenruss

Kristenrussen, forkortet Krussen (tidligere kalt Credoruss), er en forening for kristen russ, det vil si avgangselever fra videregående skole, organisert i Norges Kristelige Student- og Skoleungdomslag (NKSS). Det er et samarbeidprosjekt mellom NKSS, NMSU, Acta og Det Norske Bibelselskapet. Prosjektleder for Kristenrussen er fra september 2009 Morten Eikli.


== Historie ==
I 1932 ble det første, organiserte, kristelige «russelaget» dannet på Kristelig Gymnasium i Oslo, og i 1933 fulgte Stavanger og Kristiansand etter. I de påfølgende år ble det dannet flere og flere kristenrusslag og antall medlemmer var økende.
Årene etter krigen var det stor splittelse innad i NKSS når det kom til kristenrussen, grunnet at russementaliteten begynte nå å bli villere. Som en reaksjon på bla. at russ hadde malt statuene i Vigelandsanlegget, ble Kristenrussens fremtid tatt opp på rådsmøtet i NKSS i 1949:

..Det som talte for å nedlegge russelagene, var at de skapte motsetninger blant de kristne, den vanlige russementaliteten smittet over på kristenrussen, og det ble regnet som umulig å reformere et slikt onde.
Resultatet ble at Laget (NKSS) anbefalte sine medlemmer å ikke være russ, men de færreste fulgte denne oppfordringen.  I 1964 var det 53 russelag med ca. 1000 medlemmer, og det ble samlet inn rundt 450 000 kroner til misjonsprosjektet (tilsvarende 3,2 millioner i 2007). Det vokste fort og i Oslo hadde for eksempel kristenrussen 400 medlemmer og program hver dag en måned i russetiden i tillegg til flere møter hele skoleåret på forhånd. I 1980 var Kristenrussens storhetstid med rundt 1,500 medlemmer, men så begynte en nedadgående kurve og Kristenrussen nådde sin bånn i 2004 med bare 200 medlemmer. Samarbeidsorgansisasjonene i Kristenrussen gjorde da en nysatsning i 2005 med å bla. sende to ettåringer rundt i landet for å promotere Kristenrussen. Det har ført til en økning i medlemsmassen igjen, og i 2007 var det på slutten av russetiden 934 registrere medlemmer.


== Hensikt og visjon ==
Kristenrussen sin visjon er «Sammen og tilstede gjør vi en forskjell».
Kristenrussen er tenkt som et supplement til den vanlige russefeiringa. Flere steder rundt om i landet arrangeres det turer og arrangementer/kroer av og for kristenrussen før russetiden begynner. Alle arrangementene er rusfrie. I slutten av april arrangeres det kristenrussfestival for hele landet i Kragerø. Og gjennom arrangementene er hensikten at det skal være lettere å være kristen i russetiden og stå for kristne verdier. 


== Hovedstyre ==
I krussen er det et hovedstyre akkurat som i russen, men strukturen er annerledes. Medlemmene i hovedstyre er de lokale presidentene rundt om i landet og ut ifra disse velges det en hovedpresident.
Presidenter fra 2007 og framover:

2007: Eirik Hauge
2008: Vegard Soltveit
2009: Ole-Jørgen Storsæter
2010: Emil André Erstad


== Litteratur ==
Kristensen, Vidar (1993) Lagsfolk – Credo Forlag


== Eksterne lenker ==
kristenrussen.no
Soltaniyeh

Soltaniyeh (persisk: سلطانيه), som ligger i provinsen Zanjan i Iran, omkring 240 km nordvest for Teheran, var en gang hovedstad i Ilkhanatet på 1300-tallet. Navnet betyr «den keiserlige». I 2005 ble Soltaniyeh klassifisert som del av verdensarven.


== Historie ==
Soltaniyeh fikk sror kulturell betydningeng under det mongolske herredømmet. Senere krympet byen inn til en snåby med knappe 6.000 innbyggere. 
Den største severdigheten blant Soltaniyehs mange ruiner er mausoleet etter Ilkhanatets regent Öljeitü (på persisk اولجايتو), tradisjonelt kjent som Soltaniyehkuppelen.
Bygningsverket, oppført mellom år 1302 og 1312, har det eldste toskalls kuppelhvelvet i verden. Dets betydning i den muslimske verden kan sammenlignes med Filippo Brunelleschis kuppel i den kristne arkitektur. Kuppelen banet vei for mer dristige muslimske kuppelkonstruksjoner, som Khoja Ahmed Yasawis mausoleum og Taj Mahal. Mange av de eksteriøre dekorasjonene er forsvunnet, men interiøret har enn idag enestående mosaikker, fajanser og muralmalerier. Paven har beskrevet bygningen som «en forsmak av Taj Mahal».
Kuppelhvelvet, som antas å veie 200 tonn, er 49 meter høy.


== Referanser ==


== Eksterne lenker ==
Offisielt nettsted 
(en) Soltaniyeh – kategori av bilder, video eller lyd på Commons 
(en) سلطانیه – galleri av bilder, video eller lyd på Commons 
Offisiell hjemmeside
Sutraen om Jesus Messias

Sutraen om Jesus Messias (序聽迷詩所(訶)經/救世主彌賽亞經?) er en av de eldste av  Jesussutraene i Kina. Den ble oversatt til kinesisk omkring år 645. Skriftet streifer også innom karma og reinkarnasjon, noe som ifølge historikeren Martin Palmer kan vitne om innflytelse i oversettelsesprosessen fra Tibet, hinduismen og/eller jainismen.
Jesussutraene er en samlebetegnelse på en serie tidlige manuskripter på kinesisk som beskriver kristen lære. De bygger på originaltekster som ble bragt til Kina på 600-tallet av den persiske syro-orientalske biskop Alopen.


== Litteratur ==
A.C. Moule: Christianity in China Before the Year 1550, London, 1930.
P. Y. Saeki: The Nestorian Documents and Relics in China, Academy of Oriental Culture,  Tokyo: Tokyo Institute, second edition, 1951 (førsteutgaven fra 1937).
Martin Palmer: The Jesus Sutras: Rediscovering the Lost Scrolls of Taoist Christianity (2001), Wellspring/Ballantine, 2001. ISBN 0-345-43424-2.
Li Tang: A Study of the History of Nestorian Christianity in China and Its Literature in Chinese: Together With a New English Translation of the Dunhuang Nestorian Documents, Peter Lang Publishing, 2002. 2003 paperback: ISBN 0-8204-5970-4.
Thomas Moore og Ray Riegert (red.): The Lost Sutras of Jesus: Unlocking the Ancient Wisdom of the Xian Monks, Seastone, 2003, ISBN 1-56975-360-1.
Christoph Baumer: The Church of the East, an Illustrated History of Assyrian Christianity, London:  I. B. Tauris, 2006.


== Eksterne lenker ==
Originaltekster – Taisho Tripitaka: 序聽迷詩所經 og  景教三威蒙度讚
Did Christianity Reach China In the First Century?
Jens Solli

Jens Solli (født 4. juni 1935, død 7. juni 2016) var en norsk journalist og utenrikskorrespondent (NRK).
Etter flere år som økonomisk medarbeider i Arbeiderbladet, ble han i 1970 første økonomiske medarbeider i NRK-radio. Han var NRKs korrespondent i Bonn, Vest-Tyskland 1981–1985.


== Bibliografi ==
Quisling som parlamentarisk statsråd 1931-1933: En studie av en statsråd og hans virksomhet (1962) (magistergradsoppgave i statsvitenskap, Universitetet i Oslo).
Krigsforsyninger og forsyningskrig: NCF importørutvalget 1939-1965 (Tønsberg 1967)
Lockout og streik 1986 (Tiden Norsk Forlag 1986)


== Referanser ==
University of Southern Mississippi

University of Southern Mississippi (også kalt Southern Miss) er et delstatseid universitet i Hattiesburg i den amerikanske delstaten Mississippi. Det er sammen med Mississippi State University og University of Mississippi et av de viktigste læresteder for høyere utdannelse i delstaten.
Det er egne campuser i Mississippi – ved Long Beach, John C. Stennis Space Center, Keesler Air Force Base, J.L.Scott Aquarium, og Gulf Coast Research Lab – samt i Frankrike ved Pontlevoy. Universitetet har svært mange studenter utenlands. British Studies Program sender hvert år 200 amerikanske studenter til London.
Skolene og fakultetene omfatter:

College of Arts and Letters
College of Business and Economic Development
College of Education and Psychology
College of Health
College of Science and Technology
George R. Olliphant Honors CollegeDe mest anerkjente fag- og forskningsdidiplinene er musikk og utvikling av polymerer.
Høyskolen ble grunnlagt 30. mars 1910 som Mississippi Normal College, og har nå (2008) 16 500 studenter, en økning fra 14 777 i 2006. Skolepengene var samtidig US$ 4 714 for studenter folkeregistrert i delstaten Mississippi, og det var 860 vitenskapelig ansatte.


== Eksterne lenker ==
(en) Offisielt nettsted 
(en) University of Southern Mississippi – kategori av bilder, video eller lyd på Commons
Where’s the beef?

Where is the beef? – Hvor er kjøttet? er et nordamerikansk engelsk uttrykk som ble popularisert for alvor i en reklamekampanje for hurtigmatkjeden  Wendy's som ble lansert i januar 1984.
Uttrykket ble straks etter også et politisk uttrykk, og ble benyttet fra mars samme år i den amerikanske presidentvalgkampen. Det var under nominasjonsvalgkampen for Det demokratiske parti; den tidligere visepresident Walter Mondale benyttet uttrykket for å få inn et stikk mot konkurrenten senator Gary Hart. 


== Eksterne lenker ==
Reklameinnslaget
Kulturminneåret 2009

Kulturminneåret 2009 var et markeringsår, utpekt av Regjeringen for å gi arbeidet med kulturminner et ekstra løft. 
Året fokuserte på hverdagens kulturminner og tok sikte på å gjøre de ulike sider ved kulturarven og alle mulighetene den rommer tydelig for publikum . Regjeringen ønsket å stimulere til engasjement og oppmerksomhet rundt mangfoldet i kulturarven. 
Kulturminneåret 2009 markerte at viktige deler av de uerstattelige kulturminnene er sikret og at både offentlig og privat sektor, så vel som befolkningen, ser hvilke verdier kulturminnene rommer og tar dem i bruk. Anbefalingen om et kulturminneår ble gitt i Stortingsmelding nr. 16 (2004–2005) Leve med kulturminner. Regjeringen ønsket at kulturminneåret skal gjennomføres gjennom et tett og godt samarbeid mellom frivillige, offentlige og private organisasjoner. 
ABM-utviklings satsing i Kulturminneåret 2009 er databasen Digitalt fortalt som de håper skal vokse til en stor fortellingsbase som viser bredden og variasjonen i begrepene kulturminner og kulturarv. Denne databasen skal ha et liv lenge etter kulturminneåret.
Kulturminneårets sekretariat var plassert i Norges kulturvernforbund.


== Litteratur ==
Hansen, Lars Emil: Hverdagslivets kulturminner. Kulturminneåret 2009 på Oslo Museum. I Byminner nr.1-2009, s.2-7


== Eksterne lenker ==
Kulturminneåret 2009
Digitaltfortalt
Vicksburg

Vicksburg er en by i Warren County i Mississippi i USA. Den ligger 377 km nordvest for New Orleans i nabostaten Louisiana og 65 km vest for Jackson, hovedstaden i staten Mississippi, dér hvor elven Yazoo har sitt utløp i Mississippifloden.
Vicksburg er en liten by. Ved folketellingen i 2000 hadde den 26 407 innbyggere. Byen er kjent for sin rolle under den amerikanske borgerkrig da byen var sentrum for Vicksburgfelttoget. 
Byen ble grunnlagt i 1826 og ble oppkalt etter Newitt Vick, en metodistprest som var militærneker under uavhengighetskrigen i 1776.
Byen ligger på en leirbanke syd for et stort sumpområde. Det var derfor et opplagt sted å legge en festning som kunne kontrollere seilasen på Mississippifloden.
Våren 1862 ble New Orleans erobret av Nordstatenes tropper, noe som stengte Mississippi for seilas for Sørstatene. Elven var imidlertid også lukket for Unionen hvilket ikke minst skyldtes festningen i og omkring Vicksburg.
I løpet av 1862 trengte Unionens tropper sørover langs Mississippi til sumpene nord for byen, men kunne ikke bryte gjennom. I løpet av vinteren forsøkte Unionens styrker alt mulig, men uten hell.
I løpet av drøye to måneder frem til den 4. juli 1863 lyktes det imidlertid general Ulysses S. Grant og hans hær å avskjære, omringe og beleire Vicksburg under Vicksburgfelttoget.


== Eksterne lenker ==
(en) Offisielt nettsted 
(en) Vicksburg, Mississippi – kategori av bilder, video eller lyd på Commons
Liste over Gibraltars sjefsministre

Gibraltars sjefsminister er lederen for det største partiet i Gibraltars parlament og blir formelt sett utpekt av Gibraltars guvernør, som er representant for den britiske kronen.


== Liste ==
      Association for the Advancement of Civil Rights (AACR)
      Integration with Britain Party (IWBP)
      Gibraltar Socialist Labour Party (GSLP))
      Gibraltar Social Democrats (GSD)  


== Referanser ==
Hattiesburg

Hattiesburg er en by i delstaten Mississippi i USA. Den er med sine 50 000 innbyggere (2007) den fjerde største byen i Mississippi. Byen ligger 90 minutters bilvei fra New Orleans i nabostaten Louisiana. Den er oppbygd rundt University of Southern Mississippi som ble grunnlagt i 1910.


== Eksterne lenker ==
(en) Offisielt nettsted 
(en) Hattiesburg, Mississippi – kategori av bilder, video eller lyd på Commons 
(en) University of Southern Mississippi
Flekkhalvspinner

Flekkhalvspinner (Thyatira batis) er en sommerfugl som tilhører familien halvspinnere (Drepanidae). Den er umiskjennelig på at vingene har store, lys-rosa flekker.


== Utseende ==
En middelsstor (vingespenn 34 – 40 mm) spinner, forholdsvis kraftig til sigdvinge å være. Kroppen er kort og tykk, kledt med lysbrune hår. Antennene er smalt fjærformede. Forvingen er gråbrun med fire store, ovale, lysrosa flekker, disse ofte med brun kjerne. Bakvingen er blekt brunlig. Larven er lang og slank, rødaktig brun, de fleste kroppsleddene med en pyramideformet pukkel på ryggen.

		
		


== Levevis ==
Flekkhalvspinner lever i hager og parker, løv- og blandingsskog. Larvene lever på bringebær (Rubus idaeus) og bjørnebær (Rubi fruticosi).
De voksne sommerfuglene flyr om natten i mai – august, og kommer gjerne til lys.


== Utbredelse ==
Denne arten har en uvanlig vid utbredelse, og finnes over det meste av både den palearktiske sone og mye av den Orientalske faunaregion. Den finnes i det meste av Europa, og videre østover til Stillehavet. Mot sørøst finnes den på Borneo og Sumatra. I Norge er den relativt vanlig nord til Sør-Trøndelag.


== Referanser ==


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider. ISBN 82-995095-1-3
Nettsiden Svenska Fjärilar, med bildegalleri: [1]
Nettsiden Norges sommerfugler: [2]
Bilde av larven: [3]


== Eksterne lenker ==
(en) flekket halvspinner i Global Biodiversity Information Facility 
(no) flekket halvspinner hos Artsdatabanken 
(sv) flekket halvspinner hos Dyntaxa 
(en) flekket halvspinner hos Fauna Europaea 
(en) flekket halvspinner hos NCBI 
(en) Kategori:Thyatira batis – bilder, video eller lyd på Wikimedia Commons 
(en) Thyatira batis – galleri av bilder, video eller lyd på Wikimedia Commons 
Thyatira batis – detaljert informasjon på Wikispecies
Paul Begala

Paul Begala (født 12. mai 1961 i New Jersey i USA) var rådgiver for den amerikanske president Bill Clinton. Han utgjorde sammen med James Carville den etter hvert velkjente duoen for politisk rådgivning Carville and Begala. Fram til juni 2005 var Begala en av programlederne for Crossfire, et politisk talkshow i fjernsynskanalen CNN. Han er Research Professor for Public Policy ved Georgetown-universitetet.Begala vokste opp og studerte i Texas, og ble kjent med Bill Clinton da han studerte ved University of Texas i Austin.
Han var sammen med James Carville engasjert i Bill Clintons valgkamp og i Clintons stab. Han engasjerte seg også i flere valgkamper etter hvert, og ble engasjert av amerikanske fjernsynsselskaper som kommentator. Hans popularitet som kommentator skyldes, foruten sakkunnskap, en snarrådighet og en vilje til å forsvare standpunkter fra amerikansk politisk liberalismes mest vidtgående fløy. 
Etter 2000 har Begala skrevet flere bestselgere om amerikansk politikk.


== Bibliografi ==
2000: Is Our Children Learning?: The Case Against George W. Bush, New York: Simon & Schuster ISBN 0-7432-1478-1
2002: It's Still the Economy, Stupid: George W. Bush, The GOP's CEO, New York: Simon & Schuster ISBN 0-7432-4647-0
2008: Third Term: Why George W. Bush (Hearts) John McCain, New York: Simon & Schuster ISBN 1-4391-0213-9
2020: You're Fired: The Perfect Guide to Beating Donald Trump, New York: Simon & Schuster ISBN 1-9821-6004-7


== Referanser ==
Måns Nathanaelson

Måns Gustaf Daniel Nathanaelson (født 18. september 1976 i Engelbrekts församling, Stockholm) er en svensk skuespiller. Han har spilt i både TV og kinofilmer og serier.


== Filmografi, i utvalg ==
2007 – Beck - I Guds navn (Svensk tittel: Beck – I Guds namn)
2007 – Beck - Det tause skriket (Svensk tittel: Beck – Det tysta skriket)
2007 – Beck - Det svake leddet (Svensk tittel: Beck – Den svaga länken)
2007 – Beck - Den japanske shunga (Svensk tittel: Beck – Den japanska shungamålningen)
2006 – Beck - Advokaten
2006 – Beck - Gribben (TV) (Svensk tittel: Beck – Gamen) 
2006 – Beck – Jenta i jordkjelleren (TV) (Svensk tittel: Flickan i jordkällaren)
2006 – Beck – Ekstrem tilstand (Svensk tittel: Beck – Skarpt läge)
2006 – Frostbiten
2005 – Kim Novak badade aldrig i Genesarets sjö
2004 – Mongolpiparen
1997 – Vita lögner (TV-serie)
1995-2001 – Rederiet (TV-serie)


== Referanser ==


== Eksterne lenker ==
(en) Måns Nathanaelson på Internet Movie Database 
(sv) Måns Nathanaelson i Svensk Filmdatabas 
(fr) Måns Nathanaelson på Allociné 
(en) Måns Nathanaelson hos The Movie Database
Association of Jesuit Colleges and Universities

Association of Jesuit Colleges and Universities (forkortet AJCU) er en organisasjon for de  28 amerikanske jesuittkollegier og -universiteter. Organisasjonen ble grunnlagt i 1970, og har sitt sete ved Dupont Circle i Washington D.C.


== Medlemsinstitusjoner ==
Boston College
Canisius College
College of the Holy Cross
Creighton University
Fairfield University
Fordham University
Georgetown University
Gonzaga University
John Carroll University
LeMoyne College
Loyola College in Maryland
Loyola Marymount University
Loyola University Chicago
Loyola University New Orleans
Marquette University
Regis University
Rockhurst University
Saint Joseph's University
Saint Louis University
Saint Peter's College
Santa Clara University
Seattle University
Spring Hill College
University of Detroit Mercy
University of San Francisco
University of Scranton
Wheeling Jesuit University
Xavier University


== Eksterne lenker ==
(en) Offisielt nettsted 
(en) Association of Jesuit Colleges and Universities – kategori av bilder, video eller lyd på Commons
Linn Andersen

Linn Andersen (født 16. januar 1986) er en norsk modell. Hun ble Miss Norway i 2006.Andersen har også vært finalist i Miss Teen Norge og Top Model på TV3. Hun er fra bydelen Åsane i Bergen, og ble dermed den første Miss Norway fra Bergen i konkurransens 87-årige historie. Den norske finalen ble avholdt på Malta, og juryen bestod av tolv dommere, fra henholdsvis Storbritannia, Norge, Malta og Italia. Premien var blant annet en toårskontrakt med modellbyrået Norwegian Models i Oslo, samt deltakelse i flere internasjonale missekonkurranser. 
Hun har blant annet deltatt i Miss International i Japan, Miss Tourism Queen i Kina, Miss Scandinavia i Finland og Miss Tourism International på Azorene.  
Hun lanserte i 2021 også sitt eget klesmerke: ByLinnAndersen.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Chace Crawford

Christopher Chace Crawford (født 18. juli 1985 i Lubbock i Texas) er en amerikansk skuespiller, kjent for rollen «Nate Archibald» i serien Gossip Girl.
Chace Crawford vokste opp i Plano i Texas.


== Referanser ==


== Eksterne lenker ==
(en) Chace Crawford på Internet Movie Database 
(sv) Chace Crawford i Svensk Filmdatabas 
(da) Chace Crawford på Scope 
(fr) Chace Crawford på Allociné 
(en) Chace Crawford på AllMovie 
(en) Chace Crawford hos Turner Classic Movies 
(en) Chace Crawford hos Rotten Tomatoes 
(en) Chace Crawford hos The Movie Database 
(en) Chace Crawford hos TV.com
Magasinet Details med profil av Chace Crawford
Chace Crawford på CWTV.com
Chace Crawfords nettsted
Liste over Gibraltars guvernører

Gibraltars guvernør er representant for den britiske monarken i det britiske oversjøiske territoriet Gibraltar. Guvernøren er utpekt av monarken etter råd fra Storbritannias regjering. Guvernøren opptrer som de facto statsoverhode, og han eller hun er ansvarlige for den formelle utnevnelse av statsministere, sammen med andre medlemmer av regjeringen etter et valg. Guvernøren har også hovedansvaret for beskyttelse og forsvar av Gibraltar. 
Nåværende guvernør er viseadmiral Adrian Johns fra Royal Navy. Fram til i dag, har ingen kvinne vært Gibraltars generalguvernør.
Guvernøren har sitt eget guvernørflagg, som er det britiske unionsflagget med Gibraltars riksvåpen i en sirkel med en krans rundt i midten av flagget. Under hans offisielle opphold blir Union Jack og Gibraltars flagg heist.


== Liste over Gibraltars guvernører ==
Jakhroma

Jakhroma (russisk: Я́хрома) er en by i Moskva oblast i Russland. Den ligger ved elva Jakhroma, rundt 55 km nord for Moskva.  Innbyggertall: 13 200 (2005 est.), 13 361 (folketelling 2002), 17 499 (folketelling 1989).
Jakhroma ble grunnlagt i 1841 som en bosetning ved en lokal tekstilfabrikk ved Jakhroma-elva. I 1901 ble Jakhroma jernbanestasjon bygget nær bosetningen, som senere tok det samme navnet. Byen fikk innvilget bystatus i 1940.


== Eksterne lenker ==
Offisielt nettsted 
(en) Yakhroma – kategori av bilder, video eller lyd på Commons
Peter Hüttner

Peter Hüttner (født 10. desember 1945 i Göteborg) er en svensk skuespiller og forfatter.
Peter Hüttner innledet sin teaterkarriere ved Folkteatern i Göteborg i 1968 og var deretter ansatt ved Atelierteatern. Han ble utsannet ved Scenskolan i Malmö 1969–1973. Han har arbeidet ved blant annet Helsingborg stadsteater, Stockholms Stadsteater, Göteborgs Stadsteater, Riksteatern, og Folkan.


== Filmografi, i utvalg ==
2007 – Beck - I Guds navn (Svensk tittel: Beck – I Guds namn)
2007 – Beck - Det tause skriket (Svensk tittel: Beck – Det tysta skriket)
2007 – Beck - Det svake leddet (Svensk tittel: Beck – Den svaga länken)
2006 – Beck - Advokaten
2006 – Beck – Jenta i jordkjelleren (TV) (Svensk tittel: Flickan i jordkällaren)
2006 – Beck – Ekstrem tilstand (Svensk tittel: Beck – Skarpt läge)
2002 – Beck - Pojken i glaskulan (TV)
2002 – Beck - Det siste vitnet (Svensk tittel: Beck – Sista vittnet)
2002 – Beck - Annonsmannen (TV)
2002 – Beck - Okänd avsändare (TV)
2002 – Beck - Enslingen (TV)
2001 – Beck - Kartellen (TV)
2001 – Beck - Mannen utan ansikte (TV)
2001 – Beck - Hämndens pris
2000 – Hur som helst är han jävligt död
1998 – Beck - Øye for øye (Svensk tittel: Beck – Öga för öga) (TV)
1998 – Beck - Hvite netter (Svensk tittel: Beck – Vita nätter) (TV)
1998 – Beck - Monsteret (Svensk tittel: Beck – Monstret (TV)
1998 – Beck - Moneyman (TV)
1998 – Beck - Pensjonat Perlen (Svensk tittel: Beck – Pensionat Pärlan) (TV)
1997 – Beck – Mannen med ikonene (Svensk tittel: Beck – Mannen med ikonerna) (TV)
1997 – Beck – Lockpojken
1995 – Vita lögner
1993 – Pariserhjulet
1991 – Den stora badardagen
1990 –  Apelsinmannen 
1988 – Varuhuset (TV)
1987 – Undanflykten  (TV)
1986 – Morrhår & ärtor
1981 – Varning för Jönssonligan
1979 – En kärlekssommar 


== Teater i utvalg ==
McCann i Pinters  Födelsedagskalaset  Helsingborg Stadsteater i 1972,
George i Steinbecks  Möss och människor Helsingborg Stadsteater i 1973,
Pappa Finkelstein Kaos är granne med Finkelstein 1988,
Kommerserrådet i Hjalmar Bergmans Sagan  i 1989


== Bibliografi ==
Weissman & Co - En omskURen familjeskröna Megillaförlaget, 2001).


== Eksterne lenker ==
(en) Peter Hüttner på Internet Movie Database 
(sv) Peter Hüttner i Svensk Filmdatabas 
(fr) Peter Hüttner på Allociné 
(en) Peter Hüttner hos The Movie Database
Røstad holdeplass

Røstad holdeplass (HiNT) er en holdeplass som ligger til Nordlandsbanen i Levanger kommune i Trøndelag. Den ligger 85,18 km fra Trondheim. Stasjonen ble åpnet i 2001 for å betjene Høyskolen i Nord-Trøndelag og Mattilsynet som ligger like ved.


== Eksterne lenker ==
(no) Bane NORs informasjonsside om Røstad holdeplass
(no) Røstad holdeplass i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Hell-Sunnanbanen
Katedralmuseet i Cebu

Katedralmuseet i Cebu (Cathedral Museum of Cebu) er et museum i det sentrale Cebu City på Filippinene, rett ved den katolske domkirken og ikke langt fra Basilica Minore de Santo Niño. Museet ble åpnet i november 2006 og under ledelse av msgr. Carlito V. Pono (1949-2018). Det har faste utstillinger som viser byggeskikk og kirkelig utsmykning i bispedømmet, senere erkebispedømmet, Cebus kirker opp gjennom tidene. Et stort antall helgenfigurer i museet går langt tilbake i spansk kolonitid.


== Referanser ==


== Eksterne lenker ==
Official Website